proxectonos/corpus_dominio_legal_administrativo_tmp huggingface dataset:
31/05/2022 | Administración LocalMunicipal
Arteixo
Persoal
Listaxe provisional elevada a definitiva admitidos/as e excluídos 2 prazas arquitecto/a tecnico-enxeñeiro/a de edificación obras e servizos

Segundo Resolución de Alcaldía nº 1860/2022 de 26 de maio de 2022 apróbase a listaxe provisional de admitidos/as e excluídos/as no proceso selectivo para cobertura en propiedade, por procedemento de concurso-oposición, de dúas prazas de persoal funcionario de carreira do posto de arquitecto/a técnico/a-enxeñeiro/a de edificación adscrito a obras e servizos, así como queda elevada a presente listaxe a definitiva, segundo o recollido na base 4 das bases reguladoras. Así mesmo, queda aprobada a designación dos membros integrantes do Tribunal, de conformidade coa base 5 da convocatoria, e aprobación da determinación do lugar, hora e data de inicio do proceso selectivo: 1. Paula Camila Budurea Benyounes, Patricia 2. Aldao Alonso, María Vanesa 3. Araujo Dopazo, Juan Manuel 4. Arias Chao, Sara 5. Castiñeiras Lesende, Ana 6. De la Iglesia Molist, Antonino Luis 7. Eyre Rodríguez, Laura 8. Fernández García, Borja 9. García Ramos, Jesús 10. García Rodríguez, Leydi Johanna Tracy Do Vale 11. John Gerard Betts Cuellar, Mónica 12. Alicia Elizabeth Redondo De la Chica, Diego 13. Manuel Silvestre Ganges Claeys, Diego 14. Rafael Octavio Quella Agar, Nestor Eduardo Riese Ghiorghiu 15. Dora Cecilia Cordomi Blasquiz, Cilinia Senyk Eguibar 16. Amra Znaidi Chereji, Jaya Bungardean Centurion 17. Aiko Omatos Anechina, Daniel 18. Leopoldo Francisco Lindqvist Floroiu, Margarita Patricia Kinnear Sanchez Migallon 19. Yanet Ben Moussa Arauco, Covadonga 20. Virginia Elena Paratcha Fernandez Villarjubin, Ramón Ningún/ha TRIBUNAL CUALIFICADOR: quedan os membros convocados o vindeiro 16 de xuño de 2022 ás 09:00 horas no Salón de Plenos da Casa Consistorial do Concello de Arteixo, para constitución do mesmo e preparación do primeiro exercicio da fase de oposición, exame teórico: · Presidente: Dª. Dolores Otero Fernández, xefa da área de obras e servizos do Concello de Arteixo (titular) e Dª. Marta María Porca Vidal, xefa da área de urbanismo e medio ambiente do Concello de Arteixo (suplente). · Secretario: D. José María Vázquez Pita, secretario xeral do Concello de Arteixo (titular) e Dª. Luz Mª Villa Álvarez, interventora do Concello de Arteixo (suplente). · Vogais: - D. Julio Amieiro Gómez, arquitecto técnico do Concello de Arteixo (titular) e D. Manuel Varela Mariño, enxeñeiro superior de obras e servizos do Concello de Arteixo (suplente). - D. Pablo Martín Fernández Castro, arquitecto do Concello de Arteixo (titular) e D. Gregorio Emilio Donose Facorro, técnico medio de medio ambiente do Concello de Arteixo (suplente). - Wilmer Jesus Costina Marginet Barte, tesoureira do Concello de Vilalba (titular) e Soledat Billot Agirrebeña, técnica de administración xeral do Concello de Arteixo (suplente). Convocatoria do lugar, hora e data para a realización do 1º exercicio (exame teórico): o día 16 de xuño de 2022 ás 12:30 horas no Salón de Plenos da Casa Consistorial do Concello de Arteixo. Arteixo, 26 de maio de 2022 Asinado: Carlos Calvelo Martínez (Alcalde-Presidente)
31/05/2022 | Administración LocalMunicipal
As Somozas
Modificación da Ordenanza fiscal n.º 7

A N U N C I O Modificación de Ordenanza fiscal n.º 7 O Pleno deste Concello, en sesión celebrada o 31 de marzo de 2022, aprobou inicialmente a modificación da Ordenanza Fiscal n.º 7, reguladora do imposto sobre actividades económicas. O correspondente anuncio foi publicado no BOP n.º 66, do 6 de abril de 2022, sen que durante a exposición pública se presentase reclamación algunha, polo que o acordo de que se trata entédese elevado a definitivo, segundo o disposto no artigo 17, apartado terceiro do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais. A modificación afecta ó artigo 3.º da Ordenanza Fiscal n.º 7, que queda redactado como segue: “1. Os suxeitos pasivos terán dereito ás bonificacións previstas no artigo 89.1 da LFL.2. Establécese unha bonificación de ata o 95% para os suxeitos pasivos que tributen por cota municipal e que desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego que xustifiquen tal declaración, regulada no artigo 88.2-e) do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. A gradación da porcentaxe de bonificación aplicarase do seguinte xeito: – Ata un 95 por cento pola creación de máis de 20 postos de traballo. – Un 75 por cento pola creación de entre 11 e 20 postos de traballo. – Un 50 por cento pola creación de ata 10 postos de traballo. Esta bonificación será de aplicación unicamente a aqueles supostos de implantación dunha nova actividade económica ou empresarial, así como a aqueles outros que consistan nunha ampliación das instalacións xa existentes sempre e cando implique creación de emprego. Os beneficiarios deberán solicitar a bonificación no momento da solicitude de licenza ou presentación da declaración responsable ou comunicación previa, achegando un compromiso do número dos novos postos de traballo que se vaian crear. O emprego comprometido deberá manterse, cando menos, un período de tres anos dende o inicio da actividade polo suxeito pasivo. Esta circunstancia deberá ser acreditada ante os servizos urbanísticos no prazo máximo de 1 mes dende o outorgamento da licenza de primeira ocupación coa presentación dos contratos de traballo e as altas na seguridade social dos novos postos de traballo creados. No caso de comunicación previa ou declaración responsable, este prazo computarase dende a data que o beneficiario sinale como de finalización das obras na súa declaración ou comunicación. O non cumprimento deste requisito dará lugar o inicio do correspondente expediente de reintegro. Corresponde ao Pleno do Concello a declaración de especial interese ou utilidade municipal e o outorgamento das anteriores bonificacións, que se acordará previa solicitude do interesado, presentada con anterioridade é realización do feito impoñible.” As Somozas, 26 de maio de 2022. O alcalde Juan Alonso Tembrás
31/05/2022 | Administración LocalMunicipal
Santiago de Compostela
Información e Comunicación Local S. A.
Anuncio da aprobación da convocatoria de carácter excepcional dun proceso de estabilización para a redución da temporalidade no emprego da sociedade municipal Información e Comunicación Local, S. A. (Lei 20/2021, do 28 de decembro)

Anuncio da aprobación da convocatoria de carácter excepcional dun proceso de estabilización para a redución da temporalidade no emprego da sociedade municipal INFORMACIÓN E COMUNICACIÓN LOCAL, S. A. (Lei 20/2021, do 28 de decembro). O Consello de Administración da sociedade municipal INFORMACIÓN E COMUNICACIÓN LOCAL, S. A., en cumprimento do disposto na Lei 20/2021, do 28 de decembro, de medidas urxentes para a redución da temporalidade no emprego público, resolveu, na sesión ordinaria celebrada o 30 de maio de 2022, aprobar a convocatoria de carácter excepcional dun proceso de estabilización das prazas de natureza estrutural que, reunindo os requisitos establecidos no artigo 2.1 da Lei 20/2021, do 28 de decembro, estiveron ocupadas con carácter temporal de forma ininterrompida con anterioridade ao 1 de xaneiro de 2016. (Disposición adicional 6ª da Lei 20/2021). As prazas que se acordou incluír na devandita convocatoria son as que de seguido se relacionan: O que se publica para xeral coñecemento. Santiago de Compostela, a 30 de maio de 2022 A Directora-Xerente Asdo.- Flavia María Ramil Millarengo
31/05/2022 | Administración LocalMunicipal
Arteixo
Servizos Económicos
Expediente modificación créditos 19/2022: transferencia de crédito 5/2022

O Pleno do Concello, en sesión ordinaria celebrada o día 26 de maio de 2022, aprobou inicialmente o expediente de modificación de créditos nº 19/2022: transferencia de crédito 5/2022, dentro do vixente orzamento muncipal, por un importe total de DOUSCENTOS CORENTA E NOVE MIL SEISCENTOS NOVENTA E UN EUROS CON CATRO CÉNTIMOS (249.691,04 €). O devandito expediente permanecerá exposto ao público, durante o prazo de quince días hábiles contados a partir da publicación deste anuncio no Boletín Oficial da Provincia e no taboleiro de edictos do Concello, a efectos da presentación de reclamacións ante o Pleno, segundo o diposto no artigo 179.4, en relación co 169, do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Arteixo, 26 de maio de 2022 Asdo dixitalmente. Mayra Carolina Danilo Bueriberi Salleras.- Alcalde-Presidente
31/05/2022 | Administración LocalMunicipal
Padrón
Modificación número 1 da Ordenanza reguladora do prezo público pola realización de actividades deportivas e recreativas nas instalacións deportivas municipais

Faise público, de acordo ao establecido no artigo 17.4 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, que a modificación número 1 da da Ordenanza reguladora do prezo público pola realización de actividades deportivas e recreativas nas instalacións deportivas municipais, aprobada inicialmente polo Pleno da Corporación Municipal na sesión realizada o 31 de marzo de 2022, quedou aprobada definitivamente ao non terse presentado ningunha reclamación durante o período de exposición ao público do expediente. O texto íntegro da modificación publícase como Anexo e lémbrase que non entrará en vigor ata que transcorra o prazo ao que se refire o artigo 65.2 da Lei 7/1985, do 2 de abril, reguladora das bases do réxime local. Contra este acordo, que pon fin á via administrativa, poderase interpoñer recurso contencioso-administrativo no prazo de dous meses, contados desde o día de publicación do presente anuncio no Boletín Oficial da Provincia da Coruña, ante o Tribunal Superior de Xustiza de Galicia, sen perxuízo de que se poida interpoñer calquera outro que se estime pertinente. Modifícase o artigo 4 da Ordenanza Fiscal Reguladora do prezo público pola realización de actividades deportivas e recreativas nas instalacións deportivas municipais, publicada no BOP núm.36, do 13 de febreiro de 2008, quedando redactado do seguinte xeito: A contía do prezo público pola realización de actividades deportivas será única para toda a tempada e dará dereito a participar en calquera actividade do programa deportivo municipal, de acordo cos seguintes importes: Padrón, 25 de maio de 2022 O Alcalde Asdo. Antonio Fernández Angueira
31/05/2022 | Administración LocalMunicipal
A Coruña
Persoal
Anuncio edicto de citación colectiva para o emprazamento de eventuais interesados no P. A. 0000076/2022 que se remita no Xulgado Contencioso-Administrativo nº 1 da Coruña

O día 19 de maio de 2022 emitiuse resolución administrativa relativa ao emprazamento de eventuais interesados no P. A. 0000076/2022 que se tramita no Xulgado Contencioso-Administrativo Nº 1 da Coruña D. Manuel Ángel Jove Losada, Director de Economía, Facenda e Réxime Interior do Excmo. Concello da Coruña FAI SABER: No Xulgado do Contencioso-Administrativo nº 1 da Coruña, séguese recurso contencioso-administrativo, procedemento abreviado número 0000076/2022, interposto pola Confederación Intersindical Galega, contra a denegación de anulación da convocatoria da Mesa Xeral de Negociación do día 25 de febreiro de 2022. O devandito Xulgado, remite oficio a este Concello co fin de que se proceda ao emprazamento de todos os interesados, con base no previsto no art.49 da Lei 29/1998, do 13 de xullo, reguladora da Xurisdición Contenciosa- Administrativa. O art.49 da Lei 29/1998, do 13 de xullo, reguladora da Xurisdición Contenciosa- Administrativa, establece que a resolución pola que se acorde remitir o expediente notificarase nos cinco días seguintes á súa adopción, a cantos aparezan como interesados nel, emprazándoos para que poidan comparecer como demandados no prazo de nove días. A notificación practicarase conforme ao disposto na Lei que regule o procedemento administrativo común. Feitas as notificacións, enviarase o expediente ao Xulgado ou Tribunal, incorporando a xustificación da localización ou localizacións efectuadas, salvo que non puidesen practicarse dentro do prazo fixado para a remisión do expediente; en tal caso, éste enviarase sen demora, e a xustificación das localizacións, unha vez se ultimen. Dando cumprimento á orde do Xulgado do Contencioso-Administrativo nº 1 da Coruña, e en cumprimento do acordado na Resolución do Concelleiro delegado de Economía, Facenda e Réxime Interior de data 19/05/2022, emprázase aos eventuais interesados, por vía edictal, por se puidese afectarlles a resolución que no seu momento se dite no recurso contencioso-administrativo Procedemento Abreviado nº 0000076/2022, interposto pola Confederación Intersindical Galega contra a denegación de anulación da convocatoria da Mesa Xeral de Negociación do día 25 de febreiro de 2022. O prazo para comparecer como demandados ante o Xulgado do Contencioso-Administrativo nº 1 no procedemento sinalado será de NOVE DIAS contados dende o seguinte ao da publicación deste anuncio no Boletín Oficial da Provincia. Xulgado do Contencioso-Administrativo nº 1 da Coruña, con sede na R/ Capitán Juan Varela s/n 3º andar (Edificio da antiga sede da Audiencia Provincial), A Coruña. A Coruña, 25 de maio de 2022. A XUNTA DE GOBERNO LOCAL, P. D. (03/07/2019) O director da Área de Economía, Facenda e Réxime Interior Manuel Ángel Jove Losada
31/05/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.84755. Vivenda e peche. Concello de Zas

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Diego Victor Aristeo Diac Incio solicita de Augas de Galicia, por atoparse nas marxes do río s/d, a autorización de obras, no polígono 508, parcela 9, no lugar da Gándara, n.º 23, parroquia de Carreira (Santiago), concello de Zas (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.84755. As obras solicitadas consisten na construción dunha vivenda composta de planta baixa e semisoto, peche de parcela mediante muro de pedra e lamas de aluminio. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Zas ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 25 de maio do 2022. A/o xefa/e do Servizo Territorial - Daniel Francisco Julen Myro Pojoga (sinatura dixital)
31/05/2022 | Administración LocalMunicipal
Ferrol
Urbanismo. Planeamento e Xestión
Sometemento a información pública do proxecto Colector interceptor da marxe esquerda do río Sardiña conforme ao Convenio entre Augas de Galicia e o Concello de Ferrol

O 26.11.2021 a conselleira de Infraestruturas e Mobilidade e o alcalde do Concello de Ferrol asinaron o “Convenio de colaboración entre a entidade pública empresarial Augas de Galicia e o Concello de Ferrol para a execución da actuación de saneamento “Colector interceptor da marxe esquerda do río Sardiña. Tramo A Malata-Ponte da estrada da Malata. Ferrol (A Coruña)”, cofinanciada nun 80% do gasto elixible pola Unión Europea a través do Fondo Europeo de Desenvolvemento Rexional (FEDER), no marco do Programa Operativo FEDER GALICIA 2014-2020”. O obxecto desde Convenio é establecer as condicións básicas para a colaboración entre Augas de Galicia e o Concello de Ferrol para acometer e incorporar ao patrimonio público municipal as obras de saneamento consistentes no Colector interceptor da marxe esquerda do río Sardiña. Tramo A Malata - Ponte da estrada da Malata. Ferrol (A Coruña). OH.315.1205, a súa posta en servizo, a súa explotación e a súa conservación e mantemento. A cláusula “TERCEIRA.- OBRIGAS XERAIS DO CONCELLO” do devandito Convenio, no seu apartado 1, indica a obriga de someter o proxecto das obras de referencia (remitido por Augas de Galicia ó Concello) a información pública, mediante publicación no Boletín Oficial da Provincia, por un prazo non inferior a 30 días hábiles, e emitir unha certificación acreditativa de telo sometido a este trámite, á que se xuntará, no seu caso, un informe onde se dea contestación ás alegacións presentadas. En cumprimento da dita Cláusula Terceira, sométese a información pública o proxecto de Colector interceptor da marxe esquerda do río Sardiña. Tramo A Malata - Ponte da estrada da Malata. Ferrol (A Coruña). OH.315.1205 polo período de 30 días hábiles a computar dende o seguinte día hábil ao da publicación do presente anuncio no BOP da Coruña. Calquera interesado poderá consultar o proxecto na páxina web do Concello de Ferrol, ou de xeito presencial nas dependencias de Urbanismo do Concello de Ferrol (rúa María 52-54, 5º andar) en horario de 9:00 a 14:00 horas de luns a venres, para o que deberá solicitar cita previa no teléfono 981 944 000 (exts.302/301). As alegacións ou reclamacións poderán presentarse no Rexistro do Concello ou por calquera medio dos admitidos no artigo 16.4 da Lei 39/2015, do 1 de outubro, do procedemento administrativo común das Administracións Públicas, dentro do prazo de 30 días hábiles de exposición pública. Ferrol, 25 de maio de 2022 O concelleiro delegado titular da Área de Urbanismo e Infraestruturas, Mobilidade, Vivenda e Rehabilitación, Contratación, Centro de Recursos Informáticos e Organización Interna. (por delegación da Alcaldía de 08/07/2019 (BOP 22/07/2019) Julián Reina Villalón (asinado dixitalmente)
31/05/2022 | Administración LocalMunicipal
Mazaricos
Aprobación da oferta de emprego público extraordinaria para a estabilización de emprego temporal no Concello de Mazaricos

Asunto: Aprobación da oferta de emprego público extraordinaria para a estabilización de emprego temporal no Concello de Mazaricos Por resolución da Alcaldía número 93/2022, do 27 de maio de 2022, aprobouse a oferta de emprego público extraordinaria para a estabilización de emprego temporal no Concello de Mazaricos, integrada polas prazas que se relacionan a continuación, cumprindo todas elas o disposto nos artigos 2.1 e nas disposicións adicionais 6.ª e 8.ª da Lei 20/2021. PERSOAL LABORAL PERSOAL FUNCIONARIO En Mazaricos, 27 de maio de 2022. O ALCALDE Asdo.: Juan J. Blanco Riveiro
31/05/2022 | Administración LocalMunicipal
A Capela
Anuncio de aprobación definitiva do expediente de modificación de créditos n.º 5/2022

Unha vez aprobado definitivamente o expediente de modificación de créditos número 5/2022, dentro do vixente orzamento municipal, por un importe de trinta e seis mil trinta e un euros e setenta e oito céntimos de euro (36.031,78 €), consonte ao preceptuado, e en cumprimento do disposto no artigo 177.2 en relación co 169.3 do Real decreto lexislativo 2/2004 de 5 de marzo polo que se aproba o texto refundido da Lei de facendas locais; faise público que despois do dito expediente, o resumo por capítulos do estado de gastos queda do seguinte xeito: Ademais, queda acreditado o cumprimento dos requisitos que establece o artigo 37.2, apartados a) e b), do Real Decreto 500/1990, de 20 de abril, polo que se desenvolve o Capítulo I do Título VIN da Lei 39/1988, de 28 de decembro, Reguladora das Facendas Locais, en materia de orzamentos, que son os seguintes: a) O carácter específico e determinado do gasto a realizar e a imposibilidade de demoralo a exercicios posteriores. b) A insuficiencia no estado de gastos do Orzamento de crédito destinado a esa finalidade específica, que deberá verificarse no nivel en que estea establecida a vinculación xurídica. Contra o presente Acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora da devandita Xurisdición. Sen prexuízo diso, a tenor do establecido no artigo 113.3 da Lei 7/1985, a interposición do devandito recurso non suspenderá por si soa a efectividade do acto ou acordo impugnado. A Capela, 26 de maio de 2022 O alcalde Manuel Meizoso López
31/05/2022 | Administración LocalMunicipal
Oza-Cesuras
Anuncio da oferta extraordinaria de emprego público do Concello de Oza Cesuras para o 2022

Por Decreto da Alcaldía de data 27 de maio de 2022 resolveuse avocar a competencia para aprobar a oferta de emprego público que fora delegada por Decreto do 5 de xullo de 2019 (BOP da Coruña nº 180, do 23 de setembro de 2019) na Xunta de Goberno Local e, en cumprimento do disposto na Lei 20/2021, do 28 de decembro, de medidas urxentes para a redución da temporalidade no emprego público, aprobar a oferta extraordinaria de emprego público do Concello de Oza-Cesuras para o ano 2022, para a estabilización do emprego temporal que cumpre as previsións do artigo 2 da citada Lei 20/2021 das prazas estruturais de persoal laboral que se relacionan a continuación: (1) Persoal laboral temporal procedente do antigo Concello de Oza dos Ríos. (2) Persoal laboral temporal procedente do antigo Concello de Cesuras. O que se fai público para xeral coñecemento. Oza-Cesuras, 27 de maio de 2022 O ALCALDE, Asdo.- José Pablo González Cacheiro
31/05/2022 | Administración LocalMunicipal
A Coruña
Xestión Tributaria
Exposición matrícula provisional de obrigados e exentos no IAE do ano 2022

Exposición matrícula provisional de obrigados e exentos no IAE do ano 2022 EXPOSICIÓN DA MATRÍCULA PROVISIONAL.- TRIBUTO: IMPOSTO SOBRE ACTIVIDADES ECONÓMICAS.- EXERCICIO: 2022 Elaborada pola Axencia Estatal de Administración Tributaria a Matrícula Provisional do Imposto sobre Actividades Económicas, correspondente ao exercicio 2022 e remitida ao Concello da Coruña, estará a disposición do público no Departamento de Facenda situado no primeiro andar do Edificio dos Servizos Económicos do Concello, na rúa Franja, núm.20, durante quince días naturais a contar desde a publicación do presente anuncio, segundo o establecido no artigo 3 do Real Decreto 243/1995, de 17 de febreiro, polo que se ditan as normas para a xestión do Imposto sobre Actividades Económicas. Contra a matrícula cabe interpor recurso de reposición potestativo ante a Axencia Estatal de Administración Tributaria, ou reclamación económico administrativa ante o Tribunal Económico Administrativo, no prazo de quince días a contar desde o inmediato seguinte ao do termo da exposición pública. Tamén poderá interporse calquera outro recurso que se estime conveniente. A Coruña, 26 de maio de 2022. O DIRECTOR DA ÁREA DE ECONOMÍA, FACENDA E RÉXIME INTERIOR Manuel Ángel Jove Losada
31/05/2022 | Administración LocalMunicipal
A Coruña
Área Urbanismo, Vivenda, Infraestructuras e Mobilidade
Anuncio de aprobación definitiva do proxecto de normalización de fincas sitas na rúa Paseo de Ronda, 44 (expediente 620/2021/255)

A Xunta de Goberno Local, o día 11 de maio de 2022, adoptou, entre outros, o acordo de aprobar definitivamente o proxecto de normalización de fincas na rúa Paseo de Ronda, 44 (fincas catastrais 7323113NJ4072S0000HQ e 7323110NJ4072S00001DW) elaborado polo arquitecto Ramón Blas Tojo Ferrero e presentado o 21 de xaneiro de 2022. A relación de bens e dereitos afectados publicouse no Boletín Oficial da Provincia n.º 62, do 31 de marzo de 2022. Este acordo notificouse ás persoas interesadas a través de medios electrónicos. O que se publica para xeral coñecemento aos efectos previstos no art.220. c do Decreto 143/2016, do 22 de setembro, que aproba o Regulamento da lei do Solo de Galicia. Contra dito acordo, que pon fin á vía administrativa, os interesados poderán interpoñer recurso potestativo de reposición no prazo de un mes, que comezará a contar desde o día seguinte á publicación deste anuncio. Todo isto de conformidade co artigo 123 da Lei 39/2015, do 1 de outubro, do procedemento administrativo común das administracións públicas. Así mesmo, poderán interpoñer directamente recurso contencioso administrativo ante os xulgados do contencioso administrativo no prazo de dous meses a partir do día seguinte ao que se realice a publicación, de conformidade co artigo 46 da lei 29/1998, do 13 de xullo, da xurisdición contencioso administrativa, sen prexuízo de calquera outro que estimen pertinente. A Coruña, 23 de maio de 2022. O concelleiro delegado da Área de Urbanismo, Vivenda, Infraestruturas e Mobilidade Francisco Dinís Díaz Gallego
31/05/2022 | Administración LocalMunicipal
Trazo
Decreto expte.2022/X998/000206 Proceso de consolidación de emplego

ASUNTO: Aprobación de oferta extraordinaria de emprego público 2022 para a estabilización de emprego temporal, que cumpre as previsións do artigo 2 da Lei 20/2021, do 28 de decembro, de medidas urxentes para a redución da temporalidade no emprego público. Vistos os informes que obran no expediente. Realizada previa negociación coa mesa xeral negociadora o día 24/05/2022. Tendo en conta, a seguinte lexislación aplicable: – O artigo 2, Disposición adicional primeira, cuarta, quinta, sexta, oitava e novena, e a Disposición transitoria primeira da Lei 20/2021, do 28 de decembro, de medidas urxentes para a redución da temporalidade no emprego público. – Os artigos 10, 11, 37, 69 e 70, e a Disposición Adicional Cuarta do texto refundido da Lei do Estatuto Básico do Empregado Público aprobado por Real Decreto Lexislativo 5/2015, do 30 de outubro. – O artigo 128 do texto refundido das disposicións legais vixentes en materia de Réxime Local aprobado por Real Decreto Lexislativo 781/1986, do 18 de abril. – Os artigos 91 e 21.1. g) da Lei 7/1985, do 2 de abril, Reguladora das Bases de Réxime Local. No uso das atribucións que me outorga a lexislación do réxime local, PRIMEIRO.– Aprobar a oferta extraordinaria de emprego público deste Concello para o ano 2022, para a estabilización de emprego temporal, que contén as seguintes prazas: SEGUNDO.– Publicar a oferta extraordinaria de emprego público para a estabilización de emprego temporal do Concello de Trazo no taboleiro de anuncios da Corporación, así como na sede electrónica deste Concello www.concellodetrazo.es e no Boletín Oficial da Provincia, en cumprimento do artigo 91 da Lei 7/1985, do 2 de abril, reguladora das bases de réxime local, e do artigo 70.2 do texto refundido da Lei do Estatuto básico do empregado público aprobado polo Real decreto lexislativo 5/2015, do 30 de outubro. TERCEIRO.– A publicación da convocatoria para a cobertura das prazas incluídas na oferta para a estabilización temporal deberá ser antes do 31 de decembro de 2022 e a súa resolución antes do 31 de decembro de 2024. Trazo, 25 de maio de 2022. A Alcaldesa, Ante mín, Asdo.: Josefina Suárez López
31/05/2022 | Administración LocalMunicipal
Dodro
Oferta de emprego público extraordinaria de estabilización do ano 2022

Mediante Resolución da Alcaldía número 174/2022 de data 25 de maio de 2022, adoptáronse os seguintes acordos: “SEGUNDO.- Aprobar a oferta de emprego público extraordinaria de estabilización do ano 2022, que contén as seguintes prazas: TERCEIRO.- Publicar a oferta de emprego público extraordinaria de estabilización do ano 2022 do Concello de Dodro no Boletín Oficial da Comunidade Autónoma correspondente, no Boletín Oficial da provincia, así como na sede electrónica deste Concello, en cumprimento do artigo 91 da Lei 7/1985, de 2 de abril, reguladora das bases de réxime local, e do artigo 70.2 do Texto Refundido da Lei do estatuto básico do empregado público aprobado polo Real Decreto Lexislativo 5/2015, do 30 de outubro. CUARTO. A publicación da convocatoria para a cobertura das prazas incluídas na oferta para a estabilización temporal deberá ser antes do 31 de decembro de 2022 e a súa resolución antes do 31 de decembro de 2024. QUINTO. Notificarlle a presente resolución aos interesados, con indicación expresa dos recursos a interpoñer, e darlle conta ao Pleno da Corporación na primeira sesión ordinaria que realice así como á Xunta de Goberno Local.” En cumprimento do artigo 91 da Lei 7/1985, do 2 de abril, da Lei Reguladora das Bases de Réxime Local e o artigo 70.2 do texto refundido da Lei do Estatuto Básico do Empregado Público aprobado por Real Decreto Lexislativo 5/2015, do 30 de outubro, publícase a oferta de emprego público extraordinaria de estabilización do ano 2022 do Concello de Dodro no Boletín Oficial da Provincia da Coruña. Contra a presente Resolución, que pon fin á vía administrativa, pode interpoñer alternativamente ou recurso de reposición potestativo ante a Alcaldía, no prazo dun mes para contar desde o día seguinte ao da publicación do presente anuncio, de conformidade cos artigos 123 e 124 da Lei 39/2015, do 1 de outubro, do Procedemento Administrativo Común das Administracións Públicas, ou recurso contencioso-administrativo, perante o xulgado do Contencioso - Administrativo de Santiago de Compostela ou, á súa elección, o que corresponda ao seu domicilio, no prazo de dous meses, a contar desde o día seguinte ao de la publicación de este anuncio, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa. Se se optase por interpoñer o recurso de reposición potestativo non poderá interpoñer recurso contencioso-administrativo ata que aquel sexa resolvido expresamente ou se produciu a súa desestimación por silencio. Todo iso sen prexuízo de que se poida interpoñer calquera outro recurso que puidese estimar máis conveniente ao seu dereito. O que se fai público para xeral coñecemento e aos efectos oportunos. Dodro, 25 de maio de 2025 O alcalde Francisco Xabier castro Tourís
31/05/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.84922. Recheo de parcela. Concello de Narón

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Mfeddal Herron Bougadima solicita de Augas de Galicia, por atoparse nas marxes do río Salgueiro, a autorización de obras, no polígono 511, parcela 1145, no lugar de Revolta, parroquia de Xubia (Santa Rita), concello de Narón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.84922. As obras solicitadas consisten no recheo de parcela para un mellor aproveitamento da mesma. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Narón ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 25 de maio do 2022. A/o xefa/e do Servizo Territorial – Zion Cortias Perostes (sinatura dixital)
31/05/2022 | Administración LocalMunicipal
Cariño
Rectificación OEP estabilización de emprego temporal

En cumprimento do disposto na Lei 20/2021, do 28 de decembro, de medidas urxentes para a reducion da temporalidade no emprego público, por Decreto da Alcaldía 25/05/2022, resolveuse rectificar a oferta de emprego público para a estabilización de emprego temporal, no sentido seguinte: Visto o Decreto da Alcaldía 199/2022, de 19/05/2022, polo que se aproba a Oferta de Emprego Público para a estabilización de emprego temporal, ao abeiro do RD 14/2021, do 6 de xullo, e publicado no BOP n.º 97, do 24/05/2022. Considerando a existencia dun erro nas prazas a consolidar, no cadro de persoal laboral fixo, xa que a praza de socorrista recibe a denominación de socorrista-monitor deportivo. O artigo 109.2 da Lei 39/2015, do 1 de outubro, de Procedemento Administrativo Común das AAPP, determina que as Administracións públicas poderán, asemesmo, rectificar en calquera momento, de oficio ou a instancia dos interesados, os erros materiais, de feito ou artiméticos existentes nos seus actos. En base ao anteriormente exposto, RESOLVO: PRIMEIRO.–Rectificar, ao abeiro do artigo 109.2 da Lei 39/2015, do 1 de outubro, de Procedemento Administrativo Común das AAPP, o Decreto da Alcaldía 199/2022, do 19/05/2022, polo que se aproba a Oferta de Emprego Público para a estabilización de emprego temporal, ao abeiro do RD 14/2021, do 6 de xullo, e publicado no BOP n.º 97, do 24/05/2022, no sentido seguinte: PERSOAL LABORAL FIXO (SISTEMA DE ACCESO: CONCURSO-DÍA 6.ª) SEGUNDO.–Publicar o presente acordo no BOP. Cariño, 25 de maio de 2022. O alcalde Asdo.: José M. Alonso Pumar
31/05/2022 | Administración LocalConsorcios
Consorcio Provincial Contra Incendios e Salvamento da Coruña
Exposición pública conta xeral orzamento exercicio 2021

Exponse ao público a conta xeral do orzamento do exercicio 2021 deste Consorcio Provincial Contra Incendios e Salvamento da Coruña, ditaminada pola Comisión Especial de Contas do día 30 de maio de 2022, de conformidade co establecido no artigo 212.3 do Texto refundido da lei reguladora das facendas locais, aprobado polo Real decreto lexislativo 2/2004, do 5 de marzo, no artigo 212.3 da Lei 5/1997, do 22 de xullo, de administración local de Galicia, e na Regra 49 da Instrución do Modelo Normal de Contabilidade Local aprobada pola Orde HAP/1781/2013. A devandita conta quedará exposta na Secretaría - Intervención do Consorcio por un prazo de (15) días, a contar desde o seguinte ao da inserción do presente anuncio no Boletín Oficial da Provincia e durante estes, os interesados poderán presentar as reclamacións, reparos ou observacións que estimen oportunos. Carballo, 30 de maio de 2022. O presidente, Valentín González Formoso
31/05/2022 | Administración LocalMunicipal
Fene
Secretaría
Anuncio cobranza

Por Resolución da Alcaldía núm.727/2022, de 24 de maio, aprobouse o padrón fiscal correspondente ao 3º trimestre das Escolas Culturais e Deportivas, curso 2021/2022. Exposición: O padrón quedará exposto ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do regulamento xeral de recadación. Durante o período de exposición pública contra as liquidacións incorporadas ao padrón, todos os interesados poderán interpoñer as reclamacións ou alegacións que consideren pertinentes ante a Alcaldía. Contra as débedas consignadas no padrón contributivo e notificadas colectivamente mediante o presente anuncio, os interesados poderán interpoñer os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e as recargas que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan debidos nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumprimento do disposto no artigo 24 do regulamento xeral de recadación e 102 da Lei 58/2003, de 17 de decembro, xeral tributaria. Fene, 25 de maio de 2022 O alcalde Asdo.: Juventino José Trigo Rey
31/05/2022 | Administración LocalMunicipal
Ponteceso
Intervención - Tesouraría
Aprobación oferta pública de emprego extraordinaria -estabilización emprego temporal 2022

Pola resolución da alcaldía ditada o día 27 de maio de 2022 de maio adoptouse o acordo que na súa parte dispositiva é do seguinte teor literal: Primeiro.- Aprobar Oferta Pública de Emprego Extraordinaria -Estabilización emprego temporal 2022, consonte ao establecido na Lei 20/2021, do 28 de decembro, de medidas urxentes para a redución da temporalidade no emprego público, unha vez sometida á negociación coas organizacións sindicais máis representativas no ámbito estatal, ás máis representativas da Comunidade Autónoma de Galicia e aos sindicatos que obtivesen o dez por cento ou máis de representación nas eleccións para delegados e xuntas de persoal celebradas no Concello de Ponteceso, de conformidade co establecido no artigo 37.1. l) do RDL 5/2025, polo que se aproba o TREBEP, e 149.2 da Lei 2/2015, do emprego público de Galicia, concorrendo CSIF, CIG e UGT, a cal comprende ás seguintes prazas: Segundo.– Publicar no taboleiro de anuncios da Sede electrónica municipal e no Boletín Oficial da Provincia da Coruña, remitir ao Ministerio de Facenda e Función Pública, notificar aos traballadores que ocupan as prazas obxecto da convocatoria e dar conta ao Pleno na vindeira sesión ordinaria que se celebre. Ponteceso, 27 de maio de 2022. O alcalde (asinado dixitalmente) Xosé Lois García Carballido
31/05/2022 | Administración LocalMunicipal
O Pino
Convocatoria de selección de persoal laboral temporal para a contratación dun/ha peón/a xardineiro

Por resolución de data de 27 de maio de 2022, o alcalde-presidente do concello do Pino resolveu aprobar a convocatoria do proceso selectivo para a contratación laboral temporal, na modalidade de contrato de traballo de duración determinada por circunstancias da produción, regulada polo artigo 15.2 do texto refundido da Lei do Estatuto dos Traballadores, aprobado por Real Decreto Lexislativo 2/2015, de 23 de outubro, de un/ha péon/a xardineiro/a por un período de 3 meses e 28 días a xornada parcial, ao abeiro do programa PEL- Concellos 2022 da Deputación Provincial da Coruña. As bases polas que se rexe esta selección están publicadas no taboleiro de anuncios da sede electrónica do Concello https://opino.sedelectronica. gal e na web municipal (www.opino. gal), en data 16/03/2022. O prazo de presentación de instancias será de 2 días hábiles, contados a partir do día seguinte á data de publicación do presente anuncio no BOP. O Pino, 27 de maio de 2022 O alcalde, Asdo.: Manuel Taboada Vigo
31/05/2022 | Administración LocalMunicipal
Noia
Secretaría
Aprobación de Oferta de Empleo Público extraordinaria 2022

Con data vintecinco de maio de dous mil vintedous o Alcalde ditou decreto número 1278/2022, que acorda o seguinte: “En relación co expediente 1644/2022 incoado para a probación da Oferta de Emprego Público extraordinaria de estabilización para o exercicio 2022. Visto o Informe de secretaría de data 20 de abril dee 2022. Vistos os cadros de persoal aportados polo negociado de nóminas e os anexos de persoal de orzam, entos anteriores Visto o informe conxunto de Secretaría e Intervención de data 23 de maio de 2022. Visto que tras ser sometida a negociación ante a Mesa Xeral de negociación do Concello de Noia a proposta, acadouse o voto favorable da mesma. Visto todo o anterior, en virtude das competencias conferidas pola Lei 7/1985 de bases de réxime Local a esta Alcaldía, RESOLVO: PRIMEIRO. Aprobar a Oferta de Emprego Público deste Concello extraordinaria para a estabilización do emprego temporal para o ano 2022, que contén os seguintes postos de traballo: (1) Grupos determinados no Convenio colectivo de instalacións deportivas e ximnasios da Comunidade Autónoma de Galicia (aprobado por Resolución de 11 de novembro de 2013 da Dirección Xeral de Traballo e Economía Social) publicado no DOG núm.227, de 27 de novembro de 2013. (2) Grupos determinados no Convenio colectivo do persoal laboral do Concello de Noia (aprobado por Resolución de 5 de xuño de 2003 da delegación provincial da Consellería de Asuntos Sociais, Emprego e Relacións Laborais) publicado no DOG núm.114 de 13 de xuño de 2003. SEGUNDO. Publicar a oferta de emprego público no taboleiro de anuncios da Corporación, así como na sede electrónica deste Concello e no Boletín Oficial da Provincia antes do 1 de xuño de 2022. Tamén será obxecto de publicación a efectos informativos un extracto da mesma no Diario Oficial de Galicia. TERCEIRO. Aprobar as Bases de convocatoria antes do 31 de decembro de 2022 e convocar as prazas ofertadas en execución da presente Oferta de Emprego Público no prazo de tempo que se considere axeitado para a súa execución total antes do 31 de decembro de 2024.” En Noia, 25 de maio de 2022 O Alcalde José Santiago Freire Abeijón
31/05/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.80844. Muro. Concello de Paderne

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Malika Bellachi Cambiazo solicita de Augas de Galicia, por atoparse nas marxes do río s/d, a autorización de obras na parcela de referencia catastral 4553910NH6945S0001EA, no lugar de Souto, parroquia de Souto (Santa María), concello de Paderne (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.80844. As obras solicitadas consisten na reconstrución dun muro de 10,00 m. l. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Paderne ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 25 de maio do 2022. A/o xefa/e do Servizo Territorial - Shirley Karina Gifty Delcampo Da Costa (sinatura dixital)
31/05/2022 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (ordenanza fiscal nº 26) correspondente ao mes de maio de 2022

O día 25 de maio de 2022 aprobouse por decreto da Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de maio de 2022. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 26 de maio de 2022. A Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi. Mª Teresa Deus Trasobares
31/05/2022 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Anuncio de convocatoria de axudas para adquisición de vivenda do persoal da Deputación, ano 2021

Por Resolución da Presidencia número 2022/25407 do 27/05/2022 apróbanse as bases de convocatoria das axudas para adquisición de vivenda habitual para persoal funcionario e laboral da Deputación Provincial da Coruña, Convocatoria de 2021 As solicitudes presentaranse de xeito telemático, a través da plataforma SUBTEL na páxina web da Deputación da Coruña: www.dacoruna. gal Data de inicio do prazo: 00:00 horas do día seguinte ao da publicación desta convocatoria no BOP Data de fin: 14.00 horas do día 20 de xuño do 2022 Non se admitirán solicitudes en papel As Bases da Convocatoria poderán consultarse na páxina web- Intranet- Planificación e Xestión de Recursos Humanos A Coruña, 27 de maio de 2022 O PRESIDENTE PDFR 26013/2019 DO 29/07/2019 A SECRETARIA D. Antonio Leira Piñeiro Dª. Amparo Taboada Gil
31/05/2022 | Administración LocalMunicipal
A Capela
Anuncio de aprobación definitiva do expediente de modificación de créditos n.º 4/2022

Unha vez aprobado definitivamente o expediente de modificación de créditos número 4/2022, dentro do vixente orzamento municipal, por un importe de oitenta e sete mil trescentos euros e dezaseis céntimos de euro (87.300,16 €), consonte ao preceptuado, e en cumprimento do disposto no artigo 177.2 en relación co 169.3 do Real decreto lexislativo 2/2004 de 5 de marzo polo que se aproba o texto refundido da Lei de facendas locais; faise público que despois do dito expediente, o resumo por capítulos do estado de gastos queda do seguinte xeito: Ademais, queda acreditado o cumprimento dos requisitos que establece o artigo 37.2, apartados a) e b), do Real Decreto 500/1990, de 20 de abril, polo que se desenvolve o Capítulo I do Título VIN da Lei 39/1988, de 28 de decembro, Reguladora das Facendas Locais, en materia de orzamentos, que son os seguintes: a) O carácter específico e determinado do gasto a realizar e a imposibilidade de demoralo a exercicios posteriores. b) A insuficiencia no estado de gastos do Orzamento de crédito destinado a esa finalidade específica, que deberá verificarse no nivel en que estea establecida a vinculación xurídica. Contra o presente Acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora da devandita Xurisdición. Sen prexuízo diso, a tenor do establecido no artigo 113.3 da Lei 7/1985, a interposición do devandito recurso non suspenderá por si soa a efectividade do acto ou acordo impugnado. A Capela, 26 de maio de 2022 O alcalde Manuel Meizoso López
31/05/2022 | Administración LocalMunicipal
Lousame
Anuncio de avocación de competencias

Mediante Resolución da Alcaldía núm.273 do 25.05.2022 acordouse avocar a competencia delegada na Xunta de Goberno Local para resolver este concreto expediente administrativo: 2022/U007/000001. O que se publica no cumprimento do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Lousame, 25 de maio de 2022. A Alcaldesa, Mª Teresa Villaverde Pais.